भारत सरकार

पेट्रोलियम और प्राकृतिक गैस मंत्रालय

**राज्‍य सभा**

अतारांकित प्रश्‍न सं0: 1072

दिनांक: 29 जुलाई, 2015

**पीएनजी नेटवर्क के अन्तर्गत भूगौलिक क्षेत्र**

**1072. श्री अम्बेथ राजनः**

क्या पेट्रोलियम और प्राकृतिक गैस मंत्री यह बताने की कृपा करेंगे किः

(क) देश में पाइप वाले प्राकृतिक गैस नेटवर्क क्षेत्र के अन्तर्गत शामिल भूगौलिक क्षेत्र का ब्यौरा क्या है;

(ख) क्या सरकार की राय यह है कि देश की विशालता को ध्यान में रखते हुए पाइप वाले गैस-नेटवर्क के अन्तर्गत जिस गति से भूगौलिक क्षेत्र को शामिल किया जा रहा है, वह पर्याप्त है; और

(ग) यदि हां, तो तत्संबंधी ब्यौरा क्या है और यदि नहीं, तो इसके क्या कारण हैं?

**उत्तर**

**पेट्रोलियम और प्राकृतिक गैस मंत्रालय में राज्‍य मंत्री (स्‍वतंत्र प्रभार)**

**(श्री धर्मेन्‍द्र प्रधान)**

(क): देश में पाइप्‍ड प्राकृतिक गैस नेटवर्क में शामिल प्राधिकृत भौगोलिक क्षेत्रों (जीएज) के ब्‍यौरे **अनुलग्‍नक-।** में दिए गए हैं।

(ख) और (ग): पेट्रोलियम और प्राकृतिक गैस विनियामक बोर्ड (पीएनजीआरबी) ने विभिन्‍न राज्‍यों में अनेक भौगोलिक क्षेत्रों (जीएज) में नगर गैस वितरण (सीजीडी) नेटवर्क के विकास हेतु एक चरणबद्ध रोलआउट योजना की परिकल्‍पना की है जिसमें भौगोलिक क्षेत्रों को सीजीडी नेटवर्कों के विकास हेतु प्राधिकार प्रदान करने के लिए प्राकृतिक गैस पाइपलाइन संबद्धता/प्राकृतिक गैस की उपलब्‍धता और व्‍यवहार्यता पर निर्भर करते हुए बोली दौरों में चरणबद्ध तरीके से शामिल किया जाता है। पीएनजीआरबी ने सीजीडी बोली के पांचवे दौर में 20 भौगोलिक क्षेत्रों को बोली के लिए आमंत्रित किया है और सीजीडी बोली के छठे दौर के तहत बोली के लिए 31 भौगोलिक क्षेत्रों की पहचान की है। पीएनजीआरबी ने प्राकृतिक गैस पाइपलाइन संबद्धता की शर्त पर अगले बोली दौरों के लिए 106 भौगोलिक क्षेत्रों की पहचान की है।

\*\*\*

**पीएनजी नेटवर्क के अंतर्गत भौगोलिक क्षेत्र के बारे में दिनांक 29-07-2015 को पूछे गए अतारांकित प्रश्‍न सं0 1072 के भाग (क) के उत्‍तर में उल्‍लिखित अनुलग्‍नक ।**

|  |  |  |
| --- | --- | --- |
| **पाइप्‍ड प्राकृतिक गैस के अंतर्गत प्राधिकृत भौगोलिक क्षेत्र** | | |
| **क्र. सं.** | **राज्‍य** | कवर किया गया भौगोलिक क्षेत्र |
| 1 | हरियाणा | सोनीपत |
| 2 | चंडीगढ़ |
| 3 | पानीपत |
| 4 | पंजाब | जालंधर |
| 5 | अमृतसर |
| 6 | लुधियाना |
| 7 | आंध्र प्रदेश | काकीनाडा |
| 8 | विजयवाड़ा |
| 9 | तेलंगाना | हैदराबाद |
| 10 | असम | तिनसुकिया, डिब्रूगढ़, शिवसागर, जोरहाट, गोलाघाट |
| 11 | गुजरात | गांधीनगर, मेहसाणा, साबरकांठा |
| 12 | हजीरा |
| 13 | वलसाड |
| 14 | राजकोट |
| 15 | नवसारी |
| 16 | सुरेंद्रनगर |
| 17 | नाडियाड |
| 18 | कच्छ (पश्चिम) |
| 19 | कच्छ (पूर्व) |
| 20 | अहमदाबाद शहर और दसकोरी क्षेत्र |
| 21 | सूरत, भरूच और अंकलेश्वर |
| 22 | आनंद |
| 23 | जामनगर |
| 24 | भावनगर |
| 25 | मध्‍य प्रदेश | देवास |
| 26 | ग्वालियर |
| 27 | उज्जैन सहित इंदौर |
| 28 | महाराष्‍ट्र | पिंपरी चिचवाड़ सहित और हिंजेवडी, चाकन और तलेगांव जीए के आसपास सटे क्षेत्रों के साथ -साथ पुणे शहर |
| 29 | मुंबई और ग्रेटर मुंबई |
| 30 | ठाणे शहर व मीरा भाएंदर , नवी मुंबई, ठाणे शहर, अम्बरनाथ, भिवंडी , कल्याण, डोमबिविली, बदलापुर , उल्हासनगर , पनवेल, खारघर और तलोजा सहित आसपास के सटे क्षेत्रों में। |
| 31 | रायगढ़ |
| 32 | ठाणे को छोड़कर पहले से ही अधिकृत क्षेत्र |
| 33 | पुणे जिले (पहले से ही अधिकृत क्षेत्र को छोड़कर) |
| 34 | दिल्‍ली | दिल्ली राष्ट्रीय राजधानी राज्यक्षेत्र |
| 35 | राजस्‍थान | कोटा |
| 36 | त्रिपुरा | अगरतला |
| 37 | उत्‍तर प्रदेश | मेरठ |
| 38 | मथुरा |
| 39 | आगरा |
| 40 | कानपुर जीए |
| 41 | बरेली जीए |
| 42 | मुरादाबाद |
| 43 | फिरोजाबाद |
| 44 | खुर्जा |
| 45 | इलाहाबाद |
| 46 | झाँसी |
| 47 | कर्नाटक | बेंगलुरु ग्रामीण और शहरी सीजीडी नेटवर्क |
| 48 | संघ शासित प्रदेश | दमन और दीव |
| 49 | दादर एवं नागर हवेली |